**Súvisiace služby**

Podnik poskytuje k službám uvedeným v Prílohe č. 1 „Cenník“ tieto súvisiace služby:

1. zriadenie a prevádzkovanie otvorenej verzie HVPS (Hlasová Virtuálna Privátna Sieť) - elektronická komunikačná služba umožňujúca poskytovanie homogénneho technického, technologického prostredia a zvýhodnenej cenovej úrovne volaní medzi SIM kartami mobilného operátora registrovanými na Účastníka a pobočkovou ústredňou Účastníka PABX\* (t. j. pre uzavretú skupinu mobilných telefónov a prípadne iných obdobných koncových telekomunikačných zariadení, v ktorých sú zapojené SIM karty zahrnuté do HVPS a pobočiek v rámci PABX),
2. zriadenie pripojenia PABX Účastníka okruhom E1 k PABX Podniku,
3. zachovanie súčasných mobilných telefónnych čísiel a ich prenos do siete Podniku,
4. prideľovanie nových účastníckych čísel podľa požiadavky,
5. rušenie účastníckych čísel podľa požiadavky,
6. aktivácia/modifikácia služieb na SIM kartách podľa požiadavky,
7. výmena SIM kariet (napr. pri strate, poškodení, nefunkčnosti),
8. vystavenie/aktivácia e-SIM kariet podľa požiadavky,
9. vystavenie prípadnej DUO SIM kariet podľa požiadavky,
10. dátové služby v SR technológiou 2G, 3G, 4G a vyššou (poskytované prostredníctvom najvyššej technológie v danej lokalite),
11. dátové služby v roamingu v zahraničí technológiou 2G, 3G, 4G a vyššou (poskytované prostredníctvom najvyššej technológie v danej lokalite),
12. sekundová tarifikácia od prvej sekundy pre volania v rámci SR a minimálne minútová tarifikácia od prvej minúty pri volaniach do zahraničia,
13. blokovanie volaní na audiotextové čísla,
14. blokovanie platieb prostredníctvom SMS (napr. parkovné, MHD),
15. služby CLIP a CLIR,
16. poskytnutie PIN kódu a PUK kódu k SIM kartám Účastníka,
17. možnosť lokalizácie jednotlivých SIM kariet,
18. zabezpečenie bezplatnej prednostnej infolinky na technické poradenstvo pre Účastníka,
19. elektronický nástroj na kontrolu spotreby jednotlivých užívateľov Účastníka, on-line manažovanie HVPS Účastníkom,
20. zasielanie faktúr v listinnej aj elektronickej podobe,
21. poskytovanie podrobného výpisu hovorov v elektronickej podobe, pridelenie obchodného zástupcu a  pracovníka na fakturačnom oddelení mobilného operátora pre Účastníka.